Cea de-a III-a ediție a proiectului „Catalizatorul de Cariere” la UB, co-organizat de Facultatea de Chimie și  Asociația Studenților Chimiști a Universității din București (ASC-UB)

Sâmbătă, 27 aprilie 2024, Asociația Studenților Chimiști a Universității din București (ASC-UB), în parteneriat cu Facultatea de Chimie a Universității din București, organizează cea de-a III-a ediție a proiectului „Catalizatorul de Cariere”, eveniment ce are drept ca scop îndrumarea studenților în alegerea unei cariere atractive și captivante în domeniul dinamic și plin de oportunități al chimiei.

Reuniunea va avea loc începând cu ora 12:00 în Amfiteatrul „Dimitrie Cantemir” al Rectoratul Universității din București (Șoseaua Panduri nr. 90, sector 5).

Invitații acestei ediții sunt: Iuliana Chirică, reprezentant al Institutului de Cercetare-Dezvoltare pentru Fizica Materialelor și Nimet Nomat, reprezentant „Philip Morris International”, ambii alumni ai Facultății de Chimie a UB.

Pentru persoanele doritoare ca pasiunea lor să se concretizeze într-un job captivant și plin de satisfacții, această întâlnire le oferă ocazia participării la o discuție liberă cu personalități din domeniile chimiei și afacerilor, membrii ASC-UB așteptându-i cu drag să se alăture evenimentului lor, organizat cu pasiune și dedicare.

Mai multe informații despre acest proiect se pot obține de la David Daniel Buzatu, reprezentant ASC-UB, la adresa de email: david-daniel.buzatu@s.unibuc.ro. 


